CELEX: 32003L0076
Language: et
Date: 2003-08-11 00:00:00
Title: Komisjoni direktiiv 2003/76/EÜ, 11. august 2003, millega muudetakse direktiivi 70/220/EMÜ mootorsõidukite heitgaaside tekitatud õhusaaste vastu võetavate meetmete kohtaEMPs kohaldatav tekst.

Tähtis õiguslik teade

|

32003L0076

Euroopa Liidu Teataja L 206 , 15/08/2003 Lk 0029 - 0030

		Komisjoni direktiiv 2003/76/EÜ,11. august 2003,millega muudetakse direktiivi 70/220/EMÜ mootorsõidukite heitgaaside tekitatud õhusaaste vastu võetavate meetmete kohta(EMPs kohaldatav tekst)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 6. veebruari 1970. aasta direktiivi 70/156/EMÜ mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta, [1] viimati muudetud määrusega (EÜ) 807/2003, [2] eriti selle artikli 13 lõiget 2,võttes arvesse nõukogu 20. märtsi 1970. aasta direktiivi 70/220/EMÜ mootorsõidukite heitgaaside tekitatud õhusaaste vastu võetavaid meetmeid käsitlevate liikmesriikide õigusaktide ühtlustamise kohta, [3] viimati muudetud komisjoni direktiiviga 2002/80/EÜ, [4] eriti selle artiklit 5,ning arvestades järgmist:(1) Direktiiv 70/220/EÜ on üks mitmest üksikdirektiivist tüübikinnitusmenetluse kohta, mis kehtestati direktiiviga 70/156/EMÜ.(2) Direktiivis 70/220/EMÜ, muudetud direktiiviga 2002/80/EÜ, kehtestati tüübikinnituse erinõuded kaksikküttel ja ainuküttel gaaskütusega sõidukitele seoses pardadiagnostika (OBD) seadmetega. Samuti sätestati selles piiratud ajavahemikuks tüübikinnitus gaaskütusega sõidukite OBD-seadmetele, millel esineb väiksemaid vigu. Neid sätteid on tarvis täiendada diagnostikasignaalide edastamist hõlmavate tehniliste lisameetmetega vältimaks kaubandustõkkeid, mis tekivad seoses gaasikütusega sõidukite teatavate hiljuti väljatöötatud OBD-tehnoloogiatega, mis vastavad kõigile direktiivi 70/220/EMÜ nõuetele.(3) Direktiivis 70/220/EMÜ, muudetud direktiiviga 2002/80/EÜ, kehtestatakse samuti EÜ-tüübikinnituse erinõuded varukatalüüsjärelpõletitele. Kõnealuseid nõudeid tuleks kohandada nii, et varukatalüüsjärelpõleti saaks eraldi seadmestikuna tüübikinnituse samadel alustel kui originaalkatalüüsjärelpõleti või varukatalüüsjärelpõleti, millele on tüübikinnitus juba antud.(4) Seepärast tuleks direktiivi 70/220/EMÜ vastavalt muuta.(5) Käesolevas direktiivis ettenähtud meetmed on kooskõlas direktiivi 70/156/EMÜ kohaselt asutatud tehnika arenguga kohandamise komitee arvamusega,ON VASTU VÕTNUD KÄESOLEVA DIREKTIIVI:Artikkel 1Direktiivi 70/220/EMÜ XI ja XIII lisa muudetakse vastavalt käesoleva direktiivi lisale.Artikkel 21. Liikmesriigid võtavad vastu ja avaldavad käesoleva direktiivi järgimiseks vajalikud õigusnormid hiljemalt 4. septembriks 2004. Nad edastavad kõnealuste sätete teksti ning kõnealuste sätete ja käesoleva direktiivi vahelise vastavustabeli viivitamata komisjonile.Liikmesriigid kohaldavad neid norme alates 4. septembrist 2004.Kui liikmesriigid võtavad need õigusnormid vastu, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud põhiliste siseriiklike õigusnormide teksti.Artikkel 3Käesolev direktiiv jõustub 20. päeval pärast selle avaldamist Euroopa Liidu Teatajas.Artikkel 4Käesolev direktiiv on adresseeritud liikmesriikidele.Brüssel, 11. august 2003Komisjoni nimelkomisjoni liigeErkki Liikanen[1] EÜT L 42, 23.2.1970, lk 1.[2] ELT L 122, 16.5.2003, lk 36.[3] EÜT L 76, 6.4.1970, lk 1.[4] EÜT L 291, 28.10.2002, lk 20.--------------------------------------------------LISADirektiivi nr 70/220/EMÜ XI ja XIII lisa muudetakse järgmiselt.A. XI lisa muudetakse järgmiselt.1. Punkt 3.3.3.4 asendatakse järgmisega:"3.3.3.4. Valitud kütusel töötavad muud heitkoguste kontrollisüsteemi osad või osade süsteemid või heitkogustest mõjutatud arvutiga ühendatud jõuseadme osad või osade süsteemid, mille rike võib tekitada punktis 3.3.2 ettenähtud piirväärtusi ületavaid summutitoru heitgaasikoguseid;".2. Punkt 4.5.2 asendatakse järgmisega:"4.5.2. Olenemata käesoleva lisa 1. liite punkti 6.6 nõuetest, loeb tüübikinnitusasutus tootja taotlusel käesoleva lisa nõuded täidetuks järgmiste puuduste korral diagnostikasignaalide hindamises ja edastamises:- hetkel kasutatava kütusega seotud diagnostikasignaalide edastus signaali lähteaadressil,- ühe diagnostikasignaalistiku hindamine seoses mõlema kütuseliigiga (vastavalt hindamisele ainuküttel gaasikütusega sõiduki puhul ja olenemata hetkel kasutatavast kütusest),- ühe (kahest kütuseliigist ühega seotud) diagnostikasignaalistiku valimine kütuselüliti asendi abil,- ühe diagnostikasignaalistiku hindamine ja edastamine bensiiniarvutis mõlema kütuse puhul, olenemata kasutatavast kütusest. Gaasisüsteemi arvuti hindab ja edastab gaasikütuse süsteemiga seotud diagnostikasignaale ja salvestab andmed kütuseparameetrite kohta.Tootja võib taotleda lisavõimalusi, mis antakse tüübikinnitusasutuse äranägemisel."3. 1. liite alajaotus 6.6 asendatakse järgmise tekstiga:"6.6. Kaksikküttel gaasikütusega sõidukite diagnostikasignaalide edastamise erinõuded6.6.1. Kaksikküttel gaasikütusega sõidukite puhul, kui kummagi küttesüsteemi erisignaalid on salvestatud samasse arvutisse, tuleb bensiini- ja gaasikütte diagnostikasignaale hinnata ja edastada teineteisest sõltumatult.6.6.2. Kaksikküttel gaasikütusega sõidukite puhul, kui kummagi küttesüsteemi erisignaalid on salvestatud eri arvutitesse, tuleb bensiini- ja gaasikütte diagnostikasignaale hinnata ja edastada vastavast arvutist.6.6.3. Diagnostikavahendilt lähtuva päringu korral tuleb diagnostikasignaalid edastada sõiduki liikumise puhul bensiiniküttel ühel lähteaadressil ja sõiduki liikumise puhul gaasiküttel teisel lähteaadressil. Lähteaadresside kasutamist on kirjeldatud standardis ISO DIS 15031-5 "Maanteesõidukid – Sõiduki ja sõidukiväliste katseseadmete sidestamine heidet mõjutava diagnostika puhul – 5. osa: Heitmetega seotud diagnostikateenused, 1. november 2001.""B. XIII lisale lisatakse alajaotus 4.4:"4.4. Kui tüübikinnituse taotleja suudab tüübikinnitusasutusele või tehnilisele teenistusele tõestada, et varukatalüüsjärelpõleti on sama tüüpi nagu on osutatud käesoleva direktiivi X lisa liite alajaotuses 1.10, ei sõltu tüübikinnitustunnistuse andmine 6. jaotuse nõuete täitmise tõendamisest."--------------------------------------------------